 Xasan waxa uu xusay inuu dhowaan u baxayo safar uu ku tegi doono gobollada Saraar iyo Sool, gaar ahaan magaalooyinka Caynaba iyo Laascaanood, halkaas oo uu kulamo kula qaadan doono dhallinyarada iyo bahda ciyaaraha, waxaanu yidhi: Aniga iyo koox aan ka mid ahay ayaa tegi doona Caynabo iyo Laascaanood oo aanu ku leenahay asxaab badan, halkaas oo aanu kulamo kula yeelan doono dhallinyarada ciyaaraha ee labadaas gobol iyo gobollada kale ee aanu gaadhi karnoba, si aan goob joog uga noqdo waxyaabaha ay u baahan yihiin. 